Afrikaans: Die term "waardes" is alomteenwoordig in moderne redevoering. Dit word deur baie beskou as synde hoë en edele aspirasies te beliggaam wat betekenisvol gedeel kan word. Alhoewel dit dikwels bo ander terme soos "deugde" verkies word, kan waardes egter beskou word as iets wat 'n illusie van morele betekenis skep, eerder as om iets wesentlik oor te dra en die moeite werd is om na te streef. Hierdie artikel lewer 'n oorsig oor vakkundigheid wat die term "waardes" ondersoek, veral in verband met die reg en onderwys, en gee te kenne dat die term benewel eerder as om duidelikheid van betekenis te bevorder en inderwaarheid in 'n subjektiewe en individualistiese rigting neig, in stryd met die beste belange van burgerskap in 'n vrye en demokratiese samelewing. Die artikel voer aan dat die konsep "waardes" op sigself en programme wat verband hou met sulke dinge soos "waardeverheldering", nie die grondslag van onderwys moet vorm in en vir 'n vrye en demokratiese samelewing nie. 'n Begrip van die aard en geskiedenis van "deugde" as 'n instrument vir openbare onderwys word voorgestaan en 'n uitgebreide bibliografie oor "waardes" en "deugde" word ingesluit.